Улахан бөлөх оҕолоругар драмтеатр куруhуогун

аhаҕас дьарыгын конспега

Дьарык көрүӊэ: билсиhии дьарык

Сыала-соруга:

* Театр диэн өйдөбүлү билиhиннэрии;
* Оҕо оӊорон көрөр дьоҕурун (воображение) сайыннарыы;
* Уос - тиис, сирэй - харах былчыӊнарын эрчийии;
* Туругу (эмоция) көрөн быhаарар дьоҕурга үөрэтии;
* Тыл саппааhын байытыы (театр, спектакль, сцена, декорация, реквизит);
* Музыканан хамсанан дуоhуйуу ылалларын ситиhии.

Туттуллар материал: слайд-презентация, 6 шт колобок, сибэккилэр, шардар, пианино, зеркало.

Дьарык хаамыытын былаана:

1. Слайд-презентация
2. Артикуляционнай гимнастика
3. Оонньуу (болҕомтону, туругу быhаарар дьоҕуру сайыннарыы)
4. Оонньуу (оӊорон көрөр дьоҕуру, сценаҕа хамсаныы дьоҕурун сайыннарыы)
5. Оонньуу
6. Оонньуу. Музыканы истэн хамсаныы.

Дьарык хаамыыта:

Iч. Дорооболорун, оҕолоор! Мин театр куруhуогун ыытабын. Эhигини театр аптаах дойдутугар ыӊырабын. Баhаалыста олорон истин.

* Театр диэн артыыстар спектакль, остуоруйа көрдөрөр наhаа үчүгэй көстүүлээх дьиэ. Театр араас хайысхалаах буолар: кукольнай театр (куукулаларынан остуоруйа көрдөрөллөр), драмтеатр (дьоннор бэйэлэрэ спектакльга оонньууллар), опера театра, балет театра.
* Театрга сцена баар. Бу артыыстар оонньуур сирдэрэ. Спектакль саҕаланыан иннинэ сцена маннык быыс танаhынан сабыылаах турар.
* Бу көрөѳччүлэр олорор сирдэрэ. Спектакль көрөн баран дьоннор артыыстарга махтанан ытыстарын таhыналлар. Ол аата баhыыбалыыллар.
* Театрга билиэт атыылаhан киирэллэр. Билиэткэ ханнык спектакль буолара уонна хаhыс миэстэҕэ олорорунан суруллар. Бу көрөөччү докумуона буолар.
* Театрга тутаах дьонноро кимнээх буолуой? (оҕолор эппиэттэрэ). Артыыстары ким ханнык оруолу оонньуурунан кырааскалаан оӊороллор. Ол грим диэн буолар. Уонна костюм кэтэллэр.
* Театрга сценаны киэргэтии эмиэ улахан оруоллаах. Сцена киэргэтии декорация диэн.
* Сценаҕа маннык күүстээх уот тыгар. Бу прожектордар. Көрөөччүлэр олорор сирдэригэр спектакль буолар кэмигэр уоту умуллараллар, сценаҕа эрэ уот тыгар.
* Театрга туттар мал эмиэ улахан суолталаах - бу бытык, шляпа, сибэкки барыта реквизит диэн ааттанар.
* Спектакль хайдах буолуохтааҕын режиссер салайар, режиссер репетиция ыытар.

 Оҕолоор, ханнык саӊа тыллары иhиттигит? (оҕолор эппиэттэрэ)

IIч. Оҕолоор, эьиги артыыс буоларга үөрэниэххитин баҕараҕыт дуо? Артыыс элбэх дьарыктан, улэттэн буолар. Мин эhигини кытары артыыс буоларга туhалаах оонньуулары оонньотуом.

"Толстяк и худышка". Толстяк диэн тугуй? Худышка диэн тугуй? (оҕолор эппиэттэрэ). Билигин биhиги сирэйбитин-харахпытын эмис-суон киhини уонна синньигэс көрдөрүөхпүт (оонньуу 2-3 хатыланар, оҕолор сирэйдэрэ уларыйарын зерколаҕа көрүнэллэр).

IIIч. Остуоруйа ханнык тыллартан саҕаланарый? (оҕолор эппиэттэрэ)

Арай биирдэ ыраах тыаҕа колобоктар олорбуттар. Колобоктар дьиэ кэргэннэ аҕалара, ийэлэрэ, кыыс оҕо, уол оҕо уонна ыраахтан кэлбит ыалдьыттара бааллар. Оҕолоор, көрүн эрэ колобоктар бары биирдэр дуо? Мантан бастаан аҕаларын талын. Ийэлэрин, кыыс, уол оҕолорун, ыалдьыттарын талабыт. Колобоктар дьиэлэрин тула араас өннөөх кэрэ сибэкки олордубуттар. Мантан биирдии сибэкки ортотун ылын. Оҕолорго көрдөрбөккө, тылгытынан эппэккэ сирэйгитинэн көрдөрүн эhиги талбыт сибэккигитин ханнык колобок олордубутуй? (оҕолор сатаабатахтарын көрдөрөн биэрии)

IVч. Аны билигин, оҕолоор, насос уонна шарик диэн оонньуоххайын. Иккилии буолан турабыт. Биир оҕо - шарик, иккис оҕо - насос. Насос "ш-ш-ш" дорҕоон саӊара - саӊара шаригы үрдэрэр. Шариктар чохчойон олороллор, салгын киирдэҕинэ улаатан иhэллэр. Чэ эрэ, ханнык насос түргэнник улахан шар үрдэрэр эбитий! Тыал түстэ. Шардар тыалга көттүлэр. Уаай, шардар маска таарыллан тэстэн хааллылар. Тэстибит шар хайдах буоларый? (оҕолорго көмөлөhүү). Тэстибит шардар "с-с-с" салгыннара тыаhыыр. Маладьыастар олус учугэйдик оонньоотугут. Олох артыыстар курдуктаргыт.

Vч. Шариктар эhигини кытары үнкүүлуөхтэрин баҕараллар эбит. Артыыстар спектакльга наhаа имигэстик, үчүгэйдик үнкүлүүрү сатыыллар. Чэйин эрэ, мин музыка оонньуом эhиги шариктаргытын кытары үнкүүлээн. Маладьыастар бары олус үчүгэйдик үңкүлээтигит!

 Оҕолору кытары быраhаайдаhыы.